Öt szuper hardver céget indított el a Tungsram startup programja

Sikeresen lezárult a Startup Campus Tungsram hardver akcelerátor első programja, amelyben öt csapat kapott lehetőséget arra, hogy a Tungsram mérnöki és iparági támogatásával, és az MFB csoporthoz tartozó Hiventures és a Startup Campus közös, egyenként 20 millió forintos befektetésből eljussanak az ötlettől a prototípus legyártásáig és teszteléséig. Az akcelerátor 2021-től folyamatos jelentkezés mellett várja a korai fázisú és a már érettebb, akár sorozatgyártásban érdekelt cégeket egyaránt.